

**Metodický list rozvoja finančnej kultúry pre úroveň A2  
Jazyk a komunikácia**

**Komponenty metodického listu pre učiteľky a učiteľov**

|  |  |  |
| --- | --- | --- |
| **Aktivity učiteľky/učiteľa** | **Pedagogická činnosť**  **v rámci fáz rozvíjania kompetencie** | **Aktivity žiačky/žiaka** |
| * Vytvorenie situácie/aktivity, ktorá umožní žiačke/žiakovi postupne začať učebnú činnosť. | **Iniciačná fáza  oboznamovanie sa s aktivitou** | * Oboznámenie sa s aktivitou. * Oboznámenie sa so sociokultúrnym kontextom v rámci triedy/skupiny. |
| * Vytvorenie, resp. navodenie problémovej situácie. Pozorovanie reakcie a správania žiačok/žiakov. * Identifikovanie úrovne ich schopnosti adekvátne reagovať na situáciu. * Stanovenie cieľov, toho, čo sa má žiačka/žiak naučiť/to, čo má rozvíjať. | **Vstupná fáza**  **vzorová situácia/vstupná diagnostika úrovne žiačok/žiakov** | * Pochopenie problému/problémovej situácie. * Uvedomenie si cieľa aktivity. * Vstupné hodnotenie. |
| * Návrh problémových situácií/otázok/príkladov a pod., ktoré podporia riešenie vstupného problému. | **Fáza učenia sa**  **cielený rozvoj kompetencií žiačok/žiakov** | * Hľadanie správnej cesty/postupov k riešeniu vstupného problému. * Formulovanie jednotlivých postupov, ktoré budú viesť k riešeniu celkového, resp. čiastkových problémov v rámci vstupného problému. Identifikovanie faktorov úspešného riešenia. |
| * Aktivity umožňujúce pozitívne konštatovanie dosiahnutia vstupného cieľa. * Aktivity umožňujúce uvedomenie si stupňa rozvoja kompetencií žiačok/žiakov. | **Fáza utvrdzovania  referenčné situácie utvrdzovania/**  **záverečné hodnotenie** | * Konštatovanie a hodnotenie pokroku žiačkami/žiakmi. |

**Metodický list rozvoja finančnej kultúry**

|  |  |  |  |
| --- | --- | --- | --- |
| **Názov metodického listu** | **Nie je burza ako burza** | **Číslo metodického listu** | **A2/SOS/01/JK/CI** |
| **Vzdelávacia oblasť** | Jazyk a komunikácia | | |
| **Kognitívna úroveň** | A2 | | |
| **Kompetencia rozvoja myslenia** | Čítanie | | |
| **Opis kompetencie rozvoja myslenia** | Dokáže nájsť konkrétne predvídateľné informácie v jednoduchom každodennom texte. | | |
| **Kompetencie finančnej gramotnosti (podľa OECD)** | Vie, že rovnaké tovary alebo služby môžu byť u rôznych predajcov ocenené odlišne. | | |
| **Témy Národného štandardu finančnej gramotnosti** | Rozhodovanie a hospodárenie spotrebiteľov | | |

|  |  |  |  |  |
| --- | --- | --- | --- | --- |
| **Fázy implementácie** | **Fáza 1** | **Fáza 2** | **Fáza 3** | **Fáza 4** |
| **Názov fáz** | **Iniciačná fáza:**  oboznamovanie sa s aktivitou | **Vstupná fáza:**  vzorová situácia; vstupná diagnostika úrovne žiačok/žiakov | **Fáza učenia sa:**  cielený rozvoj kompetencií žiačok/žiakov | **Fáza utvrdzovania:**  referenčné situácie utvrdzovania; záverečné hodnotenie |
| **Pedagogická činnosť**  **v rámci fáz rozvíjania kompetencie** | 1. Vytvorenie situácie/aktivity, ktorá umožní žiačke/žiakovi postupne začať učebnú činnosť. | 1. Vytvorenie, resp. navodenie problémovej situácie. Pozorovanie reakcie a správania žiačok/žiakov. 2. Identifikovanie úrovne ich schopnosti adekvátne reagovať na situáciu. 3. Stanovenie cieľov, toho, čo sa má žiačka/žiak naučiť/to, čo má rozvíjať. | 1. Návrh problémových situácií/otázok/   príkladov a pod.,  ktoré podporia riešenie vstupného problému. | 1. Aktivity umožňujúce pozitívne konštatovanie dosiahnutia vstupného cieľa. 2. Aktivity umožňujúce uvedomenie si stupňa rozvoja kompetencií žiačok/žiakov. |
| **Počet činností na jednotlivé fázy** | 2 | 4 | 4 | 2 |
| **Čas potrebný na realizáciu fázy** | 10 minút | 35 minút | 35 minút | 25 minút |
| **Ciele jednotlivých činností** | Reprodukovať vlastnú skúsenosť | Vyhľadávať informácie a posúdiť ich obsah | Vyvodzovať morálne princípy obchodného styku na základe textovej predlohy | Diskutovať, hodnotiť výsledky vlastnej práce i práce iných |
| **Úlohy** | 2 | 4 | 4 | 2 |
| **Varianty** | - | | | |
| **Typ hodnotenia** |  | Sumatívne | Sumatívne | Sumatívne |

**Fáza 1:**

Učiteľka/učiteľ zisťuje, aké povedomie majú žiačky/žiaci o burze, aké obchodné príležitosti predstavuje burza v ktoromkoľvek zmyslov (burza cenných papierov, burza ako miesto výmeny tovarov a podobne). Súčasne ich podnecuje k tomu, aby porozprávali o možných problémoch s nakupovaním na burze.

**Fáza 2:**

Žiačky/žiaci si prečítajú text:

Štyrikrát do roka – na jar, v lete, na jeseň a v zime – sme zorganizovali čosi medzi veľkou výstavou a veľtrhom všetkých vecí, ktoré sme vyrobili za tri mesiace od poslednej burzy. Maľby, kresby, keramika; všemožné „sošky“ z hocičoho, čo práve letelo – napríklad postláčaných plechoviek alebo vrchnákov od fliaš popriliepaných ku kartónom. Za každú jednu vec, ktorú ste priniesli, ste dostali burzové žetóny – o hodnote vášho výrobku rozhodovali strážcovia – a potom v deň burzy ste sa poprechádzali so svojimi žetónmi a „kupovali“ ste si, čo sa vám páčilo. Pravidlo znelo, že kupovať ste si mohli len výrobky od študentov z vlastného ročníka, ale aj tak ste mali široký výber, keďže väčšina z nás toho dokázala za tri mesiace vyrobiť pomerne dosť.

Dnes už chápem, prečo boli pre nás tie burzy také dôležité. Po prvé, bola to naša jediná možnosť, teda okrem trhu – k trhu sa dostanem neskôr – , postupne si vybudovať zbierku osobných vecí. Ak ste si napríklad chceli vyzdobiť steny okolo postele alebo ste chceli so sebou niečo nosiť v taške a klásť si to v triedach na lavicu, mohli ste to nájsť na burze.

*Kazuo Ishiguro: Neopúšťaj ma*

Žiačky/žiaci podčiarkujú/farebne zvýrazňujú v texte slová a slovné spojenia, ktoré označujú účastníkov burzy.

Žiačky/žiaci diskutujú o tom, ktorí z účastníkov na burze z textu majú výraznú zodpovednosť za bezproblémový priebeh burzy. Žiačky/žiaci v skupine posudzujú úlohu tzv. strážcov a dôsledky ich morálneho zlyhania pri stanovovaní cien výrobkov.

**Fáza 3:**

Žiačky/žiaci v skupine napíšu dve-tri-štyri zásady, podľa ktorých by mali strážcovia z textu spravodlivo rozhodovať o cenách výrobkov na burze. Zásady možno formulovať napríklad ako jednoduché výzvy či príkazy v zmysle: Toto rob/toto rob takto/toto nerob a podobne.

Žiačky/žiaci v skupine zoraďujú/hierarchizujú stanovené zásady podľa vplyvu na bezproblémový priebeh burzy tak, že začnú najdôležitejšou zásadou.

Súčasne majú premyslieť a napísať ku každej zásade najmenej jeden dôvod, pre ktorý by ju strážcovia mali dodržiavať.

Výsledkom tejto fázy je jednoduchý manuál, ktorým by sa mali strážcovia riadiť pri spravodlivom stanovovaní cien výrobkov na burze. Text manuálu môžu napísať pomocou počítačového programu, môžu ho graficky upraviť tak, aby mal manuál podobu oficiálneho textu.



**Fáza 4:**

Žiačky/žiaci prezentujú navrhnuté zásady pred triedou. Porovnávajú a hodnotia zásady, ktoré vytvorili jednotlivé skupiny. Je podľa žiačok/žiakov slovo „strážca“ vhodným pomenovaním pre osobu, ktorá stanovuje cenu výrobkov na školskej burze? Kto by mal stanovovať cenu výrobkov na školskej burze? Ak nie, navrhnú a prediskutujú vhodnejšie pomenovanie.